kardosdrur/scandi-wiki huggingface dataset:
Klatretøsen

Klatretøsen er en dansk børnefilm fra 2002, instrueret af Hans Fabian Wullenweber efter manuskript af Nikolaj Arcel. Den handler om en familie hvor faderen bliver syg og hans datter derfor beslutter sig for at bryde ind i banken hvor moderen arbejder.

Filmen er også blevet indspillet i en amerikansk version med titlen Catch That Kid.

Handling 

Den tolvårige Idas far har været bjergbestiger, og datteren har arvet lysten til at klatre i store højder. Faderen bliver alvorligt syg, og kun en dyr operation i USA kan redde ham. For at skaffe penge udtænker Ida et dristigt og opfindsomt bankkup, hvor klatrefærdighederne skal udnyttes. Kammeraterne Sebastian og Jonas bejler begge til hendes gunst og vil gøre alt for at hjælpe hende.

Medvirkende 
 Julie Zangenberg − Ida
 Lars Bom − Idas far, Klaus
 Nastja Arcel − Idas mor, Maria
 Anders W. Berthelsen − Henrik, vagtmand
 Mads Ravn − Jonas
 Stefan Pagels Andersen − Sebastian
 Mads M. Nielsen − Bankmand
 Jens Brygmann − Hartmann, bankdirektør

Noter

Eksterne henvisninger 
 

Børnefilm fra Danmark
Danske film fra 2002
Robertprisen for årets børne- og familiefilm
Film fra Danmark (administrationskategori)
Ungdomsfilm fra Danmark
Dansksprogede film
Mørkeleg

Mørkeleg er en dansk gyserfilm fra 1996.
Manuskript Dennis Jürgensen efter hans roman af samme navn.
Instruktion Martin Schmidt.
Blandt de medvirkende kan nævnes:

Line Kruse
Christian Grønvall
Laura Drasbæk
Rikke Louise Andersson
Karl Bille
Mari-Anne Jespersen
Waage Sandø
Birthe Neumann
Dick Kaysø
Peter Rygaard
Paul Hüttel
Claus Strandberg
Lise Schrøder
Joachim Knop
Benny Hansen
Nanna Bøttcher

Referencer

Eksterne henvisninger 
 

Ungdomsfilm fra Danmark
Gyserfilm fra Danmark
Danske film fra 1996
Dansksprogede film
Cirkus Casablanca

Cirkus Casablanca er en dansk film fra 1981. Filmen instrueredes af Erik Clausen og manuskriptet er skrevet af Erik Clausen, Mogens Kløvedal og Rumle Hammerich.

Medvirkende
Erik Clausen
Leif Sylvester Petersen
Helle Fastrup
Niels Skousen
Ulla Koppel
Jarl Forsman
Kristian Halken
Holger Vistisen
Ole Meyer
Eva Madsen
Carl Quist Møller

Eksterne henvisninger 
 

Komediefilm fra Danmark
Danske film fra 1981
Film instrueret af Erik Clausen
Casablanca
Film fra Danmark (administrationskategori)
Dansksprogede film
Nattevagten (film)

Nattevagten er en dansk gyserfilm fra 1994, skrevet og instrueret af Ole Bornedal.

Medvirkende 
 Nikolaj Coster-Waldau (Martin)
 Kim Bodnia (Jens)
 Sofie Gråbøl (Kalinka)
 Ulf Pilgaard (Peter Wörmer)
 Rikke Louise Andersson (Joyce)
 Gyrd Løfqvist (Den gamle nattevagt)
 Niels Anders Thorn (Lægen)
 Lotte Andersen (Lotte)
 Stig Hoffmeyer (Rolf)
 Ulrich Thomsen (Bølle)
 Peter Rygaard (Tjener)
 Michel Castenholt (Mand i lejlighed)

Priser 
Filmen har modtaget flere priser, alle i 1995, blandt andet:
 Bodil for bedste kvindelige birolle (Rikke Louise Andersson)
 Robert for:
 Årets klipning (Camilla Skousen)
 Årets danske spillefilm
 Årets make-up (Kim Olsson)
 Årets mandlige birolle (Kim Bodnia)
 Årets kvindelige birolle (Rikke Louise Andersson)

Modtagelse 
Nattevagten vakte stor opsigt ved sin premiere, da dansk filmhistorie ikke ligefrem er fyldt med gysere. Oven i købet var Ole Bornedals film ret vellykket, og den vakte så meget opmærksomhed, at Bornedal blev hentet til Hollywood for at lave en amerikansk version af filmen med stjerner som Nick Nolte, Patricia Arquette og Ewan McGregor. Denne udgave med titlen Nightwatch blev dog aldrig noget stort internationalt hit.

Filmen påvirkede antallet af danske organ-testamenter til Medicinsk Anatomisk Institut på Panum Instituttet. I maj 1997 havde over 100 personer trukket deres organ-testamente tilbage.
Professor Morten Møller beklagede stærkt filmens forvrængede billede af læger, studerende og forskeres behandling af legemsdele, og han udtalte til BT:

Eksterne henvisninger

Noter 

Gyserfilm fra Danmark
Danske film fra 1994
Robertprisen for årets danske spillefilm
Film instrueret af Ole Bornedal
Kampanile

Kampanile (ital. campanile, af campana, "klokke") betegner et klokketårn, især et fritstående (ikke med kirken sammenbygget) kirketårn. Denne brug af ordet må skyldes at flere af de berømteste italienske kirker (bl.a. domkirkerne i Firenze og Venezia) har fritstående klokketårn.

I traditionelle danske kirker er klokketårnet sammenbygget med kirken, men i den historicistiske periode, hvor inspirationen ofte kom fra Norditalien, blev der bygget en del kirker med kampanile eller kampanilelignende tårne. I moderne kirker (dvs. bygget efter 1940) er det ikke ualmindeligt med fritstående klokketårne.

Det nok mest berømte kampanile er Det skæve Tårn i Pisa.

Eksempler

Se også 
 Klokkestabel

Eksterne henvisninger 

Kirkearkitektur
Tårntyper

it:Campanile
la:Campanarius
Battlestar Galactica

Battlestar Galactica er et franchise af amerikanske science fiction-film og tv-serier, der første gang blev produceret i 1978. Der er også bøger, tegneseriehæfter og computerspil baseret på konceptet.

Plot 

Alle Battlestar Galactica-produktioner har samme udgangspunkt. I en fjern del af galaksen er en civilisation af mennesker, der bor på nogle planeter med navnet De tolv kolonier. Menneskerne på de 12 kolonier skabte robotter, de såkaldte cylons for at gøre livet nemmere. 
Uden menneskenes viden udvikler Cylons'ene en form for intelligens, og det ender med at disse cylons (robotter) gjorde oprør. En ustabil fred blev oprettet og cylons forlod de 12 kolonier. 

Men Cylon'erne har bl.a. taget menneskelig form, hvor der i alt er 12 modeller. 
Ved at infiltrere menneskene, og bl.a. udnytte en fremtrædende forsker Baltar, er Cylon'erne i stand til at lave et overraskelsesangreb på kolonierne, der medfører døden for de fleste mennesker. De få tusinde overlevende mennesker flygter ud i rummet på de rumskibe de kan få fat i. 

Af koloniernes rumkrigsskibe er det kun skibene Battlestar Galactica og som man senere opdager Battlestar Pegasus, der stadig eksisterer efter Cylon-angrebet. Under admiral Adamas ledelse prøver de overlevende mennesker med deres rumskibe at finde et sted, de kun kender fra myter og som hedder Jorden eller den 13. koloni.

Eksterne henvisninger 

Battlestar Wiki
Battlestar Wiki:Translation Project

Science fiction-tv-serier fra USA
Science fiction-film fra USA
Fiktive civilisationer
Kent Kirk

Kent Kirk (født 26. august 1948) er en dansk tidligere politiker (Det Konservative Folkeparti) og minister.

Født i Esbjerg, søn af fiskeskipper Sand Kirk og husmoder Brynhild Kirk.

Kent Kirk var folketingsmedlem fra 10. januar 1984 til 10. marts 1998.

 Fiskeriminister i Regeringen Poul Schlüter III fra 5. oktober 1989 til 18. december 1990.
 Fiskeriminister i Regeringen Poul Schlüter IV fra 18. december 1990 til 24. januar 1993.

Kirk blev valgt til Europa-Parlamentet ved Europa-Parlamentsvalget 1979 og var medlem af parlamentet fra 17. juli 1979 til 23. juli 1984.

Ved valget til regionsrådet i 2005 i Region Syddanmark var Kent Kirk spidskandidat for de Konservative. Han var regionsrådsmedlem fra 1. januar 2006 til 31. december 2009, men genopstillede ikke ved regionsrådsvalget 2009.

Kirk er medstifter af Esvagt A/S.

Han blev i 1990 Kommandør af Dannebrogordenen.

Referencer

Kilder 
 Folketingets hjemmeside om Kent Kirk

Fiskeriministre fra Danmark
Danske ministre fra Det Konservative Folkeparti
Tidligere folketingsmedlemmer fra Det Konservative Folkeparti
Folketingsmedlemmer i 1980'erne
Folketingsmedlemmer i 1990'erne
Regionsrådsmedlemmer fra Det Konservative Folkeparti
Medlemmer af Europa-Parlamentet fra Danmark 1979-1984
Personer fra Esbjerg
Kommandører af Dannebrog
Personer i Kraks Blå Bog
Frederick Winslow Taylor

Frederick Winslow Taylor (født 20. marts 1856, død 21. marts 1915) var en amerikansk ingeniør, der i starten af 1900-tallet formulerede en række teknikker til effektivisering af masseproduktionen. Taylor kaldte selv sine teknikker for Scientific Management, men siden er de også blevet kendt som Taylorisme.

Taylor vandt herredoublerækken ved det første amerikanske mesterskab i tennis (nu US Open) i 1881.

Eksterne henvisninger 

Ingeniører fra USA
Amerikanere i 1800-tallet
Amerikanere i 1900-tallet
Deltagere ved sommer-OL 1908
Kinas administrative regioner

Kinas administrative regioner er den primære politisk-geografiske inddeling af Folkerepublikken Kina i subnationale enheder. Denne opdeling sker i 3 eller 4 sidestillede niveauer:

 Provins – kinesisk: 省, pinyin: shěng,
 Kommune – de største byer, der er selvstændigt kontrollerede,
 Autonom region – kinesisk: 自治区, pinyin: zìzhìqū.
 Speciel administrativ region (SAR) – kinesisk: 特别行政区, pinyin: tèbié xíngzhèngqū

De tre første udgør provins-inddelingen af Folkerepublikken Kina. De to særlige administrative regioner, Hongkong og Macao, siges ofte også at befinde sig på linje med provins-inddelingen, men de lokale styrer har i disse to regioner meget mere uafhængighed end de tilsvarende i provinserne, kommunerne og de autonome regioner.

Disse i alt 33 områder er listet herunder efter type.

Kort

Provinser

Autonome regioner

Kommuner

Særlige administrative regioner 

Administrative regioner
Kinas administrative regioner efter befolkningstæthed

Dette er en liste af Kinas administrative regioner sorteret efter befolkningstæthed ultimo 2004. Tallenet er givet i antal personer per kvadratkilometer.

Republikken Kina (der administrerer Taiwan med mere) er medtaget nederst til sammenligning.

 Macao S.A.R. – 16.921
 Hong Kong S.A.R. – 6.380
 Shanghai Kommune – 2.747 (2006: 16.958/km² indenfor bygrænsen og indenfor kommunen 2.855/km²)
 Beijing Kommune – 888
 Tianjin Kommune – 859
 Jiangsu – 724
 Shandong – 586
 Henan – 582
 Guangdong – 467
 Zhejiang – 463,7
 Anhui – 463,5
 Chongqing Kommune – 379
 Hebei – 363
 Hubei – 324
 Hunan – 316
 Fujian – 289,2
 Liaoning – 289,0
 Jiangxi – 257
 Hainan – 241
 Guizhou – 222
 Shanxi – 213
 Guangxi – 207
 Shaanxi – 180,0
 Sichuan – 179,9
 Jilin – 145
 Yunnan – 112
 Ningxia – 89,1
 Heilongjiang – 83,0
 Gansu – 57,7
 Indre Mongoliet – 20,2
 Xinjiang – 11,8
 Qinghai – 7,48
 Tibet – 2,23

Til sammenligning:

 Republikken Kina – 626,98

Administrative regioner efter befolkningstæthed
Kinas administrative regioner efter BNI

Dette er en liste af Kinas administrative regioner sorteret efter BNI (bruttonationalindkomst) ultimo 2004. Tallene er oplyst i millioner Renminbi.

Hongkong, Macao (der bruger andre valutaer) og Republikken Kina (der selvstændigt administrerer Taiwan med mere) er medtaget nederst til sammenligning. Disse er dog angivet i amerikanske dollars baseret på købekraftsparitet.

Til sammenligning:

 Hong Kong – US$ 210,730 milliarder
 Macao – US$ 21,210 milliarder
 Republikken Kina – US$ 379,388 milliarder

Notes 

Administrative regioner efter BNI
Kinas demografi
Kinas administrative regioner efter BNI per indbygger

Dette er en liste af Kinas administrative regioner sorteret efter BNI (bruttonationalindkomst) per indbygger ultimo 2004. Tallene er oplyst i Renminbi.

Hongkong, Macao (der bruger andre valutaer) og Republikken Kina (der selvstændigt administrerer Taiwanmed mere) er medtaget nederst til sammenligning. Disse er dog angivet i amerikanske dollars baseret på købekraftsparitet.

Bruttonationalindkomst per indbygger

BNI per indbygger

Til sammenligning:

 Hongkong – US$ 30.558
 Macao – US$ 19.400 (2003)
 Republikken Kina – US$ 25.983

References

Administrative regioner efter BNI per indbygger
Rød løn

 
Rød løn (Acer rubrum) er et stort træ med én eller flere stammer og en kegleformet og efterhånden bred vækst. Bladene er håndlappede og får kraftige, røde efterårsfarver. Derfor bruges træet en del i større haver og parker.

Beskrivelse 
Rød løn er et stort træ med én eller flere stammer og en kegleformet eller (senere) bred vækst. Hovedgrenene er opstigende til overhængende. Barken er først glat og lysegrøn til rødlig. Senere bliver den ru og mørkegrøn. Gamle stammer får furet og afskallende bark.

Knopperne sidder mod­sat, og de er vinrøde med meget fin hår­klædning. Bladene er bredt hjerteformede og trelappede med grove takninger langs randen. Oversiden er glat og lysegrøn, mens undersiden er sølvhvid (senere dog mat grågrøn). Høstfarven er gul, orange eller vinrød.

Blomstringen sker i for­bindelse med løvspringet, og selv om de enkelte blomster er uanselige, ses blom­stringen tydeligt på grund af de røde hylsterblade. Frugterne er de velkendte, vin­gede nødder.

Rodnettet er hjerteformet, men hovedsa­geligt vandret i mad­jordslaget. Inden for 2–3 m radius fin­des dog enkelte lod­rette sænkere, som når ned i råjorden. Træet har samliv med flere svampe, både af VAM- og ekto-­mykorrhizatypen.

Højde x bredde og årlig tilvækst: 20 x 15 m (50 x 35 cm/år). Disse mål kan fx anvendes, når arten udplantes.

Hjemsted 
Rød løn forekommer i et meget stort område af USA og Canada, spændende fra de store søer og Newfoundland til Texas og Florida. Mest mod nord foretrækker arten tørre, grusede og sydvendte ste­der. I hele området optræ­der arten som pioner- og ungskovstræ. Til trods for dette er træet meget skyggetolerant, især i ungdom­men.

I området omkring Roosevelt i New Jersey, USA, findes arten i skove og som pionertræ sammen med bl.a. Konvalbusk, robinie, tulipantræ, amerikansk bøg, amerikansk knapbusk, amerikansk nældetræ, amerikansk platan, amerikansk vin, blyantene, brunfrugtet surbær, glansbladet hæg, hvid ask, hvid hickory, klatrevildvin, koralsumak, pennsylvansk vokspors, skovtupelotræ, sukkerbirk, sumpeg, sumprose, virginsk ambratræ, virginsk troldnød, virginsk vinterbær, weymouthfyr og østamerikansk hemlock

Se også 
Bregnepors for oplysninger om buske og flerårige urter i plantesamfundet.

Note 

Træer
Haveplanter
Løn
Gansu

Gansu (simplificeret kinesisk: 甘肃, traditionel kinesisk: 甘肅, Hanyu Pinyin: Gānsù, Wade-Giles: Kan-su, Kansu eller Kan-suh) er en provins i Folkerepublikken Kina. Den ligger mellem Qinghai, Indre Mongoliet og Huangtu-plateauet og grænser op til Mongoliet i nord. Huang He-floden løber gennem den sydlige del af provinsen. Gansu har en befolkning på omkring 26 millioner (2004) og har en stor koncentration af huikinesere. Hovedstaden i provinsen er Lanzhou, der ligger i den sydøstlige del af Gansu. Provinsen har store mineralforekomster, og mange planter som bruges indenfor kinesisk medicin vokser i området.

Administrative enheder i Gansu 
Gansu er inddelt i tolv bypræfekturer og to autonome præfekturer (tallene i parrentes svarer til kortet:
 Bypræfekturet Lanzhou (7) (兰州市);
 Bypræfekturet Jinchang (4) (金昌市);
 Bypræfekturet Baiyin (6) (白银市);
 Bypræfekturet Tianshui (12) (天水市);
 Bypræfekturet Jiayuguan (2) (嘉峪关市);
 Bypræfekturet Wuwei (5) (武威市);
 Bypræfekturet Zhangye (3) (张掖市);
 Bypræfekturet Pingliang (13) (平凉市);
 Bypræfekturet Jiuquan (1) (酒泉市);
 Bypræfekturet Qingyang (14) (庆阳市);
 Bypræfekturet Dingxi (10) (定西市);
 Bypræfekturet Longnan (11) (陇南市);
 Det autonome præfektur Linxia Hui for huikinesere (8) (临夏回族自治州);
 Det autonome præfektur Gannan for tibetanere (9) (甘南藏族自治州).

Myndigheder
Den regionale leder i Kinas kommunistiske parti er Lin Duo. Guvernør er Ren Zhenhe, pr. 2021.

Provinser i Kina
PDS

PDS har flere betydninger:

PDS er forkortelse for

Computer 
 Panzer Dragoon Saga – et rolle videospil
 Premises Distribution System – en type af kabling (PDS-stik, 8P8C (RJ-45)...). Der anvender parsnoet kabel som en del af systemet.
 Processor Direct Slot – et slot i gamle Macintosh computere

Medicinsk 
 Parkinson's Disease Society of the UK – en britisk medicinsk forskning velgørenhed dedikeret til at støtte og helbredelse af Parkinsons sygdom
 Paroxysmal depolariserende skift – en præ-anfald interictal neuronal EEG stigning i epilepsi.
 Pigment dispersion syndrom, en lidelse i øjet

Politiske partier 
 Partei des Demokratischen Sozialismus (PDS) (efterfølgeren til DDRs kommunistparti SED)
 Progressive Democrats – et irsk parti
 Prosperous Peace Party (Partai Damai Sejahtera) – et indonesisk parti

Videnskab 
 Planetary Data System – et system NASA bruger til robot mission data
 Polydioxanone – en biologisk nedbrydelig polymer, der bruges til biomedicinske anvendelser
Partei des Demokratischen Sozialismus

Partei des Demokratischen Sozialismus (forkortet: PDS), fra juli 2005 Die Linkspartei. PDS (Forkortet: Die Linke.PDS), var et tysk socialistisk parti, der var aktivt fra 1990 til 2007. 

Partiet blev ledet af Gregor Gysi (1990–1993), Lothar Bisky (1993–2000 og 2003–2007) og Gabi Zimmer (2000–2003).

Stiftelse og tiden i DDR 
PDS blev stiftet i 1990 som efterfølger til det nedlagte kommunistparti Sozialistische Einheitspartei Deutschlands (SED) i DDR. Efter Murens fald var SED udsat for et betydeligt pres i DDR, og på partidagene i december 1989 blev det besluttet at omdanne SED til et parti, der bekendte sig til demokratisk socialisme, hvorfor SED ændrede navn til ‘Sozialistische Einheitspartei Deutschlands/Partei des Demokratischen Sozialismus’, forkortet SED/PDS. SED/PDS opgav kort efter i januar 1990 ‘Sozialistische Einheitspartei Deutschlands‘ som en del af sit navn, og kaldte sig herefter alene Partei des Demokratischen Sozialismus, forkortet PDS. 

Partiet stillede op til det første (og eneste) demokratiske valg til DDR's Volkskammer den 18. marts 1990, hvor partiet opnåede 16,2% af stemmerne.

Tiden i Forbundsrepublikken 

Efter Tysklands genforening blev Volkskammer opløst, og der blev den 2. december 1990 afholdt valg til det genforenede Tysklands forbundsdag. Ved Forbundsdagsvalget 1990 opnåede PDS blot 2,4% af stemmerne. Partiet opnåede næsten udelukkende stemmer i Østtyskland. I det gamle Vesttyskland opnåede partiet blot 0,3 % af stemmerne, hvorimod partiet i den tidligere Østtyskland opnåede 11,1% af stemmerne.

Sammenlægning med WASG til Die Linkspartei.PDS 

Forud for valget i 2005 skiftede partiet navnet til Die Linkspartei.PDS og fusionerede i 2007 med Oskar Lafontaines WASG. Det fusionerede parti tog navnet Die Linke.

Årsagen til det nye navn var, at de socialdemokratiske udbrydere i WASG ikke kunne identificere sig med navnet PDS, der var navnet på SEDs arvtager. Det var længe strid om det nye partinavn; PDS ønskede at beholde "socialisme" i navnet, mens WASG afviste dette, da WASG anså, at navnet PDS ikke kunne formidles til vælgere udenfor det gamle DDR. Den 5 juli 2005 blev man enige om et kompromis, at man i fælles sammenhæng kun brugte "Die Linke.PDS". Ved forbundsdagsvalget i 2005 fik partiet 8,7 procent af stemmerne, og var dermed repræsenteret med 54 medlemmer i Forbundsdagen.

Die Linkspartei.PDS blev overvåget af Bundesamt für Verfassungsschutz, nævnt i Verfassungsschutzbericht og klassificeret som et venstreekstremt parti.

Lokalt 
Partiet sad i delstatsregeringerne i Mecklenburg-Vorpommern og Berlin.

Referencer 

Etableret i 1990
Ophørt i 2007
Tidligere politiske partier i Tyskland
Socialistiske partier
Politik i DDR
Guangdong

Guǎngdōng (traditionel kinesisk: 廣東, simplificeret kinesisk: 广东, pinyin: Guǎngdōng, Wade-Giles: Kuang-tung) er en provins langs den sydlige kyst i Folkerepublikken Kina. Udtrykket "Canton-provinsen" (baseret på en uddateret fransk-afledt translitteration af "Guangdong") bruges nogle gange for Guangdong. Dette skal ses i modsætning til "Canton-byen", hvilket refererer til provinsens hovedstad, Guangzhou.

Pr. 2008 står provinsen for mere end en fjerdedel af Kinas samlede eksport.

Geografi 
Provinsen har en 4.300 km lang kystlinje til det Sydkinesiske hav hvor den grænser til de specielle administrative regioner Hongkong og Macao som ligger på hver sin side af den vig hvor Perlefloden eller Zhujiang munder ud. Mod nord grænser Guangdong til provinserne Guangxi, Hunan, Jiangxi og Fujian. Længst mod syd ligger halvøen Leizhou.

Administrativ inddeling 
Provinsen er inddelt i to byer på subprovinsiel niveau samt 19 bypræfekturer.

Sprog 
Guangdong er en sprogligt fragmenteret provins, hvor der tales flere forskellige kinesiske dialekter.

Den kantonesiske dialekt dominerer i deltaområdet ved Perlefloden samt i Hongkong og Macao. Kantonesisk adskiller sig sprogligt fra det officielle sprog i Kina, standardmandarin, såvel grammatisk som leksikalt og udtalemæssigt.

I præfekturerne Meizhou, Heyuan, Shaoguan og Huizhou i den nordøstlige del af provinsen er der store befolkningsgrupper, der taler hakka-dialekten, som i lighed med standardmandarin ikke er indbyrdes forståeligt med den kantonisiske dialekt. I Leizhouhalvøen samt i præfekturerne Chaozhou, Shantou, Jieyang og Shanwei ved provinsens østkyst dominerer variationer af min-dialekter, der er nært knyttet til dialekterne i den sydlige del af Fujian-provinsen.

Efter Folkerepublikken Kinas grundlæggelse i 1949 er standardmandarin blevet officielt sprog i Guangdong.

Myndigheder 
Den regionale leder i Kinas kommunistiske parti er Li Xi. Guvernøren er Ma Xingrui, pr. 2021.

Noter 

 
Provinser i Kina
Elsdyrantilope

Elsdyrantilope (Taurotragus oryx) eller eland er en antilope som lever i Afrika.

Egenskaber 
Et særligt kendetegn for elsdyrantilopen er de lige, tæt spiralsnoede horn. Pelsen er gulbrun og bliver blågrå ved halsen og skuldrene hos de gamle dyr. Elsdyrantilopen er den næststørste nulevende antilope, kun lidt mindre end kæmpeelsdyrantilopen (Taurotragus derbianus). Den bliver i gennemsnit 1,6 meter i skulderhøjde og vejer 500-600 kg. Elsdyrantilopens mælk er meget fed og nærende.

Noter

Eksterne henvisninger 
 IUCN Red List of Threatened Species: Tragelaphus oryx

Dyr fra det sydlige Afrika
Dyr fra Østafrika
Okser
Heide Simonis

Heide Simonis (født 4. juli 1943 i Bonn, død 12. juli 2023) var en tysk politiker for SPD. Hun studerede økonomi og sociologi i Erlangen, Nürnberg og Kiel og arbejdede derefter som lektor i tysk i Zambia i Afrika. Mellem 1993 og 2005 var hun ministerpræsident i Slesvig-Holsten. Hun var den første kvindelige ministerpræsident i Slesvig-Holsten og i hele Tyskland. Fra 2006 til 2008 var hun formand for hjælpeorganisationen UNICEF i Tyskland.

Referencer

Eksterne henvisninger 

 Heide Simonis' hjemmeside
 Biografi hos Landdagen Slesvig-Holsten
 Biografi på FemBio.org

Ministerpræsidenter fra Tyskland
Medlemmer af Forbundsdagen
Politikere fra SPD
Personer fra Bonn
Medlemmer af landdagen i Slesvig-Holsten
Guizhou

Guizhou (simplificeret kinesisk: 贵州, traditionel kinesisk: 貴州, pinyin: Gùizhōu, Wade-Giles: Kuei-chou, staves også Kweichow) er en provins i Folkerepublikken Kina beliggende i den sydvestlige del af landet. Provinshovedstaden er Guiyang.

Provinsen er målt i BNI per indbygger den fattigste i Kina. Kun 11% arealet bruges til fødevareproduktion; Ris er en af de vigtigste eksportvarer, men der dyrkes kun en afgrøde om året. Der dyrkes også en del majs og hvede. 

Det går mange jernbaner gennem provinsen, men mange  landsbyer er helt  uden vejforbindelse.

Administrative enheder 
Guizhou er inddelt i fire  bypræfekturer, to præfekturer og tre autonome distrikter:
 Bypræfekturet Guiyang (贵阳市),
 Bypræfekturet Liupanshui (六盘水市),
 Bypræfekturet Zunyi (遵义市), 
 Bypræfekturet Anshun (安顺市), 
 Præfekturet Tongren (铜仁地区),
 Præfekturet Bijie (毕节地区), 
 Det autonome præfektur Qianxinan for Bouyei og Miao (黔西南布依族苗族自治州),
 Det autonome præfektur Qiandongnan for Miao og Dong (黔东南苗族侗族自治州),
 Det autonome præfektur Qiannan for Bouyei og Miao (黔南布依族苗族自治州).

Historie 
Guizhou har været kendt af kineserne siden oldtiden, men det var først under Ming-dynastiet at området kom under kinesisk kontrol og blev organiseret som provins. Derefter fulgte masseindvandring af kinesere fra nærliggende provinser som Sichuan og Hunan.

Den folkegruppen som tidligere stod stærkest i området var miaofolket. De gjorde ofte oprør; Under Qing-dynastiet hed det at der var mindre opstande med tredive års mellemrum, og større med tres års mellemrum. Oprørene blev slået ned af regeringen.

Myndigheder
Den regionale leder i Kinas kommunistiske parti er Shen Yiqin. Guvernør er Li Bingjun, pr. 2021.

 
Provinser i Kina
Politiske partier i Tyskland

Det er en liste over politiske partier i Tyskland.

Partier repræsenteret i Forbundsdagen

Partier repræsenteret i EU-parlamentet, men ikke Forbundsdagen

Partier repræsenteret i delstatsparlamenter

Tidligere partier 
 Sozialistische Einheitspartei Deutschlands (forkortet SED) i det tidligere DDR
 NSDAP de tyske nationalsocialister
 National-Demokratische Partei Deutschlands, i DDR

 
Tyskland